 Markale waxa uu masraxa siyaasadda ee lagu loollamo dib ugu soo laabtay wax yar ka hor doorashadii madaxtooyada ee dalka ka qabsoontay sannadkii 2010, isagoo safka hore ka galay baarqabyadii isku urursaday xisbiga KULMIYE ee garbaha u noqday in Madaxweyne Siilaanyo ku guulaysto hoggaaminta Somaliland, waxaanay kaalintii uu ka soo qaatay guushii xisbigiisu ka gaadhay doorashadii madaxtinimada u suurtogalisay inuu ku soo baxo liiska golihii ugu horreeyey wasiirrada xukuumadda oo Madaxweynuhu ku dhawaaqay 28-kii July 2010, iyadoo loo magacaabay xilka Wasiirka Wasaaradda Duulista iyo Hawada. 